《荣德夫人挽词》
宋代·李新

旧池龟去必巢莲，龙隧愁看锦水边。
肯与玉人俱远宦，自怜王水已高年。
松窗弦诵亲曹叔，秋月家风起郑玄。
仙客立朝何所恨，自缘退有可耕田。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。